મુંબઈ , 18 સપ્ટેમ્બર : બૉલીવુડના સુપરસ્ટાર સલમાન ખાનની ફિલ્મ જુડવાં તો બધાને યાદ હશે . હવે ફરી એક વાર સલમાન ડબલ ધમાકો લઈને આવી રહ્યાં છે . જાણવા મળે છે કે 2010માં રિલીઝ થયેલી પોતાની ફિલ્મ દબંગની સિક્લવ દબંગ 2માં સલમાન ખાન ડબલ રોલ કરશે . દબંગ 2 આ વર્ષને અંતે 21મી નવેમ્બરે રિલીઝ થશે અને આ વખતે આ ફિલ્મનું દિગ્દર્શન અભિનવ કશ્યપ નહિં , પણ સલમાનના ભાઈ અરબાઝ ખાન કરી રહ્યાં છે . એમ જોવા જઇએ તો સલમાનની આ ફિલ્મ તાજેતરમાં જ આવેલી અક્ષય કુમારની ફિલ્મ રાઉડી રાઠોડ સાથે ઘણી મળતી આવે છે . રાઉડી રાઠોડમાં જ્યાં પોલીસની વર્ધીમાં અક્ષય કમારે પોતાની દબંગાઈ દાખવી હતી , ત્યારે હવે દબંગ 2માં રાઉડી રાઠોડ સલમાન ખાન દેખાશે . રાઉડી રાઠોડમાં અક્ષય કુમારે પણ ડબલ રોલ કર્યો હતો અને તે ફિલ્મ બૉક્સ ઑફિસ ઉપર સુપર હિટ રહી હતી . હવે સલમાન પણ પોતાની ફિલ્મમાં દબંગ પાત્ર ભજવી કદાચ અક્ષયની સફળતાને દોહરાવવા માંગે છે . જોકે , અત્યાર સુધી તો સલમાનના ડબલ રોલના સમાચારને અધિકૃત સમર્થન તો નથી મળ્યું , પણ આમ છતાં સલમાને પોતાના ફેન્સ સમક્ષ કઈંક એવો જ ઇશારો કર્યો છે કે તેઓ આ ફિલ્મમાં ડબલ રોલ કરી રહ્યાં છે . હવે સાચુ શું છે , તે તો ફિલ્મના પ્રોમો રિલીઝ થયાં પછી જ ખબર પડશે , પણ એટલું તો જરૂર છે કે જો એક દબંગે બૉક્સ ઑફિસ પર આટલી સફળતા મેળવી હોય , તો બે - બે દબંગ સાથે આવતાં તો બૉક્સ ઑફિસની વાટ જ લાગી જશે . જોકે , સોનાક્ષી સિન્હા માટે પણ દબંગ 2 ઘણી મહત્વની છે , કારણ કે રાઉડી રાઠોડ બાદ જોકરને કારણે સોનાક્ષીને ભારે નિષ્ફળતાનું મોઢું જોવુ પડ્યુ હતું અને હવે સોનાક્ષીને એક સફળ ફિલ્મનો બહુ આતુરતાપૂર્વક છે . અને દબંગ 2થી સોનાક્ષીને ઘણી આશા છે .